Diari Oficial de la Generalitat Valenciana


Sumari del DOGV 9745, del 14-12-2023 (2023/12316)

RESOLUCIÓ de 12 de desembre de 2023, del secretari autonòmic de Família i Serveis Socials, per la qual es concedixen les subvencions convocades mitjançant la Resolució de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030, en l'àmbit local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9745

Data del DOGV
:   14-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12603


Data del document
:   12-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * desenvolupament sostenible

RESOLUCIÓ de 12 de desembre de 2023, del secretari autonòmic de Família i Serveis Socials, per la qual es concedixen les subvencions convocades mitjançant la Resolució de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030, en l'àmbit local. [2023/12852]  
Antecedents de fet  
1. En data 26 de maig de 2023, va publicar-se en el Diari Oficial de la Generalitat Valenciana (DOGV 9604), la Resolució de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030, en l'àmbit local.  
2. A aquesta convocatòria s'han presentat un total de 251 sol·licituds, de les quals 68 han sigut excloses per no complir algun dels requisits establits en la resolució de convocatòria.  
3. En data 21 de juliol de 2023 es publica, en la pàgina web de la Direcció General de Cooperació Internacional al Desenvolupament, un requeriment d'esmena de la documentació presentada en l'esmentada convocatòria perquè les entitats sol·licitants, en un termini de 10 dies hàbils, esmenen la falta o acompanyen els documents que es requerixen.  
4. En data 30 d'octubre de 2023 es publica, en la pàgina web de la Direcció General de Cooperació Internacional al Desenvolupament, la proposta de resolució provisional de la comissió de valoració de la convocatòria, en què es concedix un termini de 10 dies hàbils a les entitats per a formular al·legacions a aquesta proposta.  
5. De les 251 sol·licituds presentades, 68 han sigut excloses pels motius reflectits en l'annex III de la present resolució.  
6. Tenint en compte l'informe de l'òrgan instructor, de data 16 de novembre de 2023, es desprén de la informació que consta en el seu poder que les entitats sol·licitants complixen tots els requisits necessaris per a accedir a les subvencions, d'acord amb el que establix l'article 164.f, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
7. La comissió de valoració, segons el que establix la base novena de l'Ordre 1/2023, de 28 d'abril, de la Conselleria de Participació, Transparència, Cooperació i Qualitat Democràtica, per la qual s'establixen les bases reguladores i el procediment de concessió de subvencions destinades a la realització d'accions d'implementació i promoció dels Objectius de Desenvolupament Sostenible de l'Agenda 2030, a la Comunitat Valenciana (d'ara en avant, Ordre 1/2023), en la seua reunió de data 15 de novembre de 2023, ha emés un informe en el qual es concreta el resultat de l'avaluació de les sol·licituds, d'acord també amb l'esmentat article 164.f), i, sobre la base d'això, ha formulat la corresponent proposta motivada de resolució definitiva de la convocatòria de subvencions.  
8. Tenint en compte les disponibilitats pressupostàries de la línia S8340000 «Subvencions a entitats locals per a la territorialització dels ODS en el marc de l'Aliança de Ciutats per al Desenvolupament Sostenible», dotada amb un import d'1.000.000,00 d'euros, en el capítol IV, per al finançament de despeses corrents, del pressupost de la Generalitat Valenciana per a l'any 2023; aplicació pressupostària 61.81.44.026.72.3. de la Direcció General d'Inclusió i Cooperació al Desenvolupament, és possible finançar totes les sol·licituds que han superat la puntuació mínima de 76 punts per un import global de 975.851 euros, per la qual cosa, en la línia pressupostària, queda un romanent de 24.149 euros.  
  
  
Fonaments de dret  
I. Pel que respecta a la competència per a resoldre aquest procediment, la base desena de l'Ordre 1/2023, de 28 d'abril, de la Conselleria de Participació, Transparència, Cooperació i Qualitat Democràtica, esmentada, establix que correspon a la persona titular de la conselleria que tinga assignada la competència d'implementació i seguiment de l'Agenda 2030 de desenvolupament sostenible.  
Tal com figura en l'article 14 del Decret 132/2023, de 10 d'agost, del Consell, d'aprovació del reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, correspon a la Direcció General d'Inclusió i Cooperació al Desenvolupament, de la Secretaria Autonòmica de Família i Serveis Socials, la coordinació, l'impuls, el seguiment i l'avaluació de la consecució dels Objectius de Desenvolupament Sostenible de l'Agenda 2030.  
  
Amb la publicació de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, correspon a la persona titular de la Secretaria Autonòmica de Família i Serveis Socials la concessió de subvencions en matèria d'implementació i promoció de l'Agenda 2030 per al desenvolupament sostenible.  
II. Així mateix, en la tramitació d'aquest procediment, s'ha tingut present el que establix l'Ordre 1/2023, i la resolució de convocatòria esmentada, i, en tot allò no regulat en aquesta ordre, s'ha tingut en compte el que disposen la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, i de l'informe de l'òrgan instructor, i l'acta de la comissió de valoració, que ha adoptat en la seua sessió de 15 de novembre de 2023, resolc:  
  
Primer  
Concedir a les entitats i els projectes mencionats en l'annex I de la present resolució les subvencions sol·licitades per l'import que hi apareix especificat, dins del crèdit disponible en la línia S834000 «Subvencions a entitats locals per a la territorialització dels ODS en el marc de l'Aliança de Ciutats per al Desenvolupament Sostenible», dotada amb un import d'1.000.000,00 d'euros en el capítol IV, per al finançament de despeses corrents, en l'aplicació pressupostària 64.33.42.285.32.1.  
  
  
Segon  
Denegar les subvencions sol·licitades per les entitats esmentades en l'annex II de la present resolució, per no arribar a la puntuació mínima de 76 punts, establida d'acord amb el resolc quart de la Resolució de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels Objectius de Desenvolupament Sostenible de l'Agenda 2030, destinades a entitats sense ànim de lucre (DOGV 9604).  
  
Tercer  
Excloure les entitats i els projectes mencionats en l'annex III de la present resolució, pels motius que s'hi especifiquen.  
  
Contra la present resolució, que posa fi a la via administrativa, s'hi podrà interposar, potestativament, un recurs de reposició davant d'aquest mateix òrgan, en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, o, bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de publicar-se, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 12 de desembre de 2023.- El secretari autonòmic de Família i Serveis Socials (p. d. Resolució de 27.09.2023; DOGV 9693, 28.09.2023): Ignacio Grande Ballesteros.